section_heading: Radnja
paragraph_text: Maya uskoro otkriva da se Jack treba oženiti i to kaže Stephanie koja napada Jacka i lomi mu nos. Miles se napije dok se nalazi u sobi u kojoj se kuša vino, dok se istovremeno Jack upoznaje s drugom ženom i zavodi ju. Kako bi objasnio slomljeni nos svojoj zaručnici, Jack nagovori Milesa da svoj vlastiti automobil zabije u drvo. Na vjenčanju Miles se suočava s bolnom činjenicom da mu se njegova bivša supruga nikad neće vratiti. Potpuno sam ispija svoje omiljeno vino - Château Cheval Blanc iz 1961. godine - u restoranu koji se nalazi pokraj ceste. Kasnije prima poruku od Maye koja mu kaže da je uživala čitajući njegov novi roman i koja ga poziva da ju dođe posjetiti. U posljednjoj sceni filma vidimo Milesa koji se vraća u Santa Ynes te kuca na Mayina vrata.